আজাদ মিয়া জানান, একই গ্রামে তার খালাতো ভাই গফুর মিয়ার বাড়িতে যাওয়া-আসার একপর্যায়ে স্বপ্না বেগমের সঙ্গে তার পরকীয়া সম্পর্ক গড়ে ওঠে ৷ প্রায় প্রতিদিনই তিনি তাদের পারিবারিক কাজে সহযোগিতা করতেন। যার ফলে পরিবারের কেউ তাকে সন্দেহের চোখে দেখতো না৷ বছর তিনেক আগে স্বপ্না বেগম ও তার স্বামীর মধ্যে পারিবারিক কলহের একপর্যায়ে স্বপ্না তার প্রেমিক আজাদকে জানালে আজাদ ছেলে মেয়েসহ স্বপ্নাকে তার বাবার বাড়ি রাজনগর পাঠিয়ে দেন ৷ পারিবারিক কলহে আজাদ মিয়ার এ রকম কর্মকাণ্ডে স্বপ্নার স্বামী গফুর মিয়ার মনে সন্দেহের সৃষ্টি হয় ৷ এ সময় স্বপ্না বেগম প্রায় পাঁচ মাস বাবার বাড়িতে অবস্থান করে নারায়ণগঞ্জে একটি গার্মেন্টেসে চাকরি নেন। এর কিছুদিন পর আজাদ মিয়াও সেখানে চলে যান এবং স্বামী-স্ত্রী পরিচয়ে বসবাস শুরু করেন৷